Metamorfoze lista
Metamorfoza lista je promena funkcije lista u cilju prilagođavanja različitim uslovima života na različitim prirodnim staništima.
Pored funkcije asimilacije list može da stekne nove funkcije i tada dolazi do promene njegove građe. Kod nekih biljaka pod uticajem specijalnih uslova staništa, lišće preuzima naročite funkcije, te se u vezi s tim metamorfozira.

Metamorfoza lista u trn 

Kod mnogih biljaka lišće se dellimično ili potpuno preobraća u trnove. Kod nekih biljaka se u trnove preobraćaju samo završetci lisnih nerava. Kod 
šimširike ceo list na dugom izdanku menja se u trn, a u njegovom pazuhu razvijaju se kratki izdanci koji nose lišće i cvetove. Lišće skulenata, na primer kod kaktusa se preobraća u trnove čime se reducira lisna transpiraciona i fotosintetska površina, a pošto su to autotrofne biljke funkciju fotosinteze preuzima stablo. U prirodi često dolazi do metamorfoze lista u trn radi smanjenja radi smanjenja transpiracije i odbrane od životinja. Metamorfoza kod listova moze biti:
 Delimična metamorfoza - metamorfoza samo nervnih završetaka (palamida,stričak)
 Potpuna metamorfoza - promena cele liske (šimširika, kaktus)

Metamorfoza lista u rašljiku
Rašljike (vitice) lisnog porekla imaju istu funkciju kao i one koje nastaju metamorfozom izdanka. Rašljike lisnog porekla sreću se u mnogih predstavnika familije Febaceae. Vršni deo lista metamorfoziran je u proste ili razgranate rašljike. Metamorfoza listova u rašljike zastupljena je kod vinove loze, graška, bršljana i mnogih drugih. 
Rašljike predstavljaju končaste organe koji se obavijaju oko okolnih predmeta i susednih biljaka tako da održavaju stablo u uspravnom položaju.

Ostali oblici metamorfoze listova
 Filodije - predstavljaju pljosnate listolike organe koji preuzimaju ulogu listova i vrše fotosintezu. Filodije nastaju od lisne drške, a lisna ploča je potpuno redukovana. 
 Listovi za apsorpciju vode - javljaju se kod nekih tropskih epifita. Karakteristicni su po tome sto imaju dlake za apsorpciju vode. 
 Listovi za magacioniranje vode - javljaju se kod biljaka koje naseljavaju sušna i slana staništa, služe za nagomilavanje velike količine rezervne vode u vakuolama vodenog parenhima.  Ovakav oblik metamorfoze lista je zastupljen kod aloja i čuvarkuće.
 Listovi metamorfozirani u vezi sa specifičnim načinom ishrane - služe za hvatanje i varenje insekata i malih životinja radi dopune ishrane azotom. Postoje četiri osnovna tipa ovakvih metamorfoziranih listova, gde pored liske, često metamorfoziraju zalisci i lisna drška kao što su:
 Metamorfoze listova u kantice i bokale (Nepenthes)
 Listovi sa specijalnim lepljivim žlezdanim dlakama (Drosera)
 Listovi preobraženi u meškove za hvatanje vodenih životinjica (Utricularia)
 Listovi prilagođeni aktivnom hvatanju životinja pokretima lisne ploče (Dionea)

Reference

Literatura
 Prof. dr Momčilo Kojić, prof. dr Sofija Pekić, prof. dr Zora Dajić, Botanika, izdavačka kuća "Draganić", Novi Beograd, 2004
 Dragana Rančić, Svetlana Aćić, Ivan Šoštarić, Praktikum iz poljprivredne botanike sa radnom sveskom, Beograd, 2016

Spoljašnje veze
 Biološki kabinet

Биљке
Биологија